CELEX: 62008CN0081
Language: et
Date: 2008-02-25 00:00:00
Title: Kohtuasi C-81/08 P: Miguel Cabarera Sánchez'i 25. veebruaril 2008 . aastal esitatud apellatsioonkaebus Euroopa Ühenduste Esimese Astme Kohtu (kolmas koda) 13. detsemberi 2008 . aasta otsuse peale kohtuasjas T-242/06: Miguel Cabarera Sánchez versus OHMI ja Industrias Cárnicas Valle, S.A.

24.5.2008   
            
            
               ET
            
            
               Euroopa Liidu Teataja
            
            
               C 128/20
            
         Miguel Cabarera Sánchez'i 25. veebruaril 2008. aastal esitatud apellatsioonkaebus Euroopa Ühenduste Esimese Astme Kohtu (kolmas koda) 13. detsemberi 2008. aasta otsuse peale kohtuasjas T-242/06: Miguel Cabarera Sánchez versus OHMI ja Industrias Cárnicas Valle, S.A.
   (Kohtuasi C-81/08 P)
   (2008/C 128/34)
   Kohtumenetluse keel: hispaania
   Pooled
   
      Apellant: Miguel Cabarera Sánchez (esindajad: advokaadid J. A. Calderon Chavero ja T. Villate Consonni)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused) ja Industrias Cárnicas Valle, S.A
   Apellandi nõuded
   
               —
            
            
               Tühistada Esimese Astme Kohtu kolmanda koja 13. detsembri 2007. aasta otsus kohtuasjas T-242/06, kus taotleti vaidlusaluse otsuse tühistamist, kuna apellandi arvates on kaubamärgid EL CHARCUTERO (apellant) ja EL CHARCUTERO ARETESANO (vastustaja) ilmselgelt kokkusobimatud;
            
         
               —
            
            
               Teha otsus kohtukulude kohta.
            
         Väited ja peamised argumendid
   Apellant leiab, et vastupidi vaidlustatud kohtuotsuses sedastatule kehtib ühenduse kaubamärgile „El charcutero Artesano” määruse nr 40/94 (1) artikli 8 lõike 1 punkti b keeld, kuna varasema kaubamärgi omaniku vastuseisu korral (siinses asjas Hispaania kaubamärk „El Charcutero”) tuleb keelduda hilisema registreerimisest, kui identsuse või sarnasuse tõttu varasema kaubamärgiga ja identsuse või sarnasuse tõttu varasema kaubamärgiga kaitstud kaupade või teenustega on tõenäoline, et territooriumil, kus varasem kaubamärk on kaitstud (siinses asjas Hispaanias), võib avalikkus need omavahel segi ajada. Segiajamise tõenäosus hõlmab ka tõenäosust, et kaubamärk seostatakse varasema kaubamärgiga.
   
      (1)  Nõukogu 20. detsembri 1993. aasta määrus ühenduse kaubamärgi kohta (EÜT L 11, lk 1; ELT eriväljaanne 17/01, lk 146).